**MUNICIPIUL BUCUREȘTI**

**CONSILIUL LOCAL SECTOR 3**

**H O T Ă R Â R E**

**privind examinarea persoanelor fizice ce dețin atestate de administrator imobile**

**cu perioadă de valabilitate 3 ani**

**Având în vedere:**

* Raportul de specialitate nr. 4671/29.05.2013 al Direcției Investiții și Achiziții;
* Prevederile art. 35 alin. (1) și art. 54 din Legea nr. 230/2007 privind înfinţarea, organizarea şi funcţionarea asociaţiilor de proprietari.
* Prevederile art.58 alin.(3) din H.G. nr. 1588/2007 – norme metodologice de aplicare a Legii 230/2007 privind înființarea, organizarea și funcționarea asociațiilor de proprietari.
* Prevederile Regulamentului de organizare și desfășurare a examenului pentru obținerea calității de administrator imobile, de către persoanele fizice și autorizarea persoanelor juridice pentru activitatea de administrare a imobilelor, aprobat prin H.C.L.S. 3 nr. 128/2013

În temeiul prevederilor art. 45 alin. (1) și art. 81 alin. (4) din Legea nr. 215/2001, republicată, privind Administrația Publică Locală.

**CONSILIUL LOCAL SECTOR 3**

**H O T Ă R Ă Ș T E:**

**Art.1**.Se aprobă examinarea persoanelor fizice, care dețin atestate de administrator imobile ce au înscrisă mențiunea :”*Prezentul Atestat este eliberat pe o perioadă de maximum 3 ani și poate fi reînoit, suspendat sau retras de către Comisia de Atestare în conformitate cu prevederile legale în vigoare”,* atestate ce au fost eliberate în perioada 2003-2007.

**Art.2.** Prezenta hotărâre se aplică persoanelor ce îndeplinesc condițiile de atestare prevăzute de legislația în vigoare.

**Art.3.**La data intrării în vigoare a prezentei hotărâri se abrogă Hotărârea Consiliului Local al Sectorului 3 nr. 78 din data de 22.06.2011, privind reînnoirea atestatelor de administrator imobile emise în perioada 2003-2007.

**Art.4.** La data intrării în vigoare a prezentei hotărâri, persoanele fizice ce dețin atestate emise în perioada 2003-2007 cu mențiunea :”*Prezentul Atestat este eliberat pe o perioadă de maximum 3 ani și poate fi reînoit, suspendat sau retras de către Comisia de Atestare în conformitate cu prevederile legale în vigoare”*, nu vor mai putea profesa până la obținerea unui atestat emis în conformitate cu legislația în vigoare.

**Art.5.** La momentul depunerii dosarului de examinare pentru obținerea atestatului, se va depune în original atestatul deținut.

**Art.6** . Hotărâre va fi dusă la îndeplinire de Primarul Sectorului 3 prin aparatul de specialitate.

**Art.7.** Prezenta hotărâre intră în vigoare începând cu data afișării la sediul Primăriei Sector 3 din str. Parfumului, nr. 2-4, Sector 3.

**PREȘEDINTE DE ȘEDINȚĂ**

**NICOLESCU ADRIAN IONUT**

**CONTRASEMNEZA**

**SECRETAR**

**MARIUS MIHAITA**

**NR. 154**

**DIN 31.05.2013**